Előterjesztés Zalakaros Város Önkormányzata Képviselőtestülete 2022. május 26-án tartandó ülésére
Tárgy: Beszámoló a Zalakarosi Közös Önkormányzati Hivatal 2021. évi munkájáról
Előterjesztést készítette: Torma László aljegyző
Tisztelt Képviselőtestület!
Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 81. § (3) bekezdés f.) pontja alapján a jegyző minden évben beszámol a Képviselő-testületeknek a hivatal munkájáról.
Zalakaros Város Önkormányzatának Képviselőtestülete 335/2019. (XII. 12.),  Zalamerenye Község Önkormányzat Képviselőtestülete 104/2019. (XII. 12.) számú határozatával elfogadta a közös önkormányzati hivatal létrehozására és fenntartására szóló megállapodást, melynek értelmében a két önkormányzat képviselőtestülete a zalakarosi székhellyel működő Zalakarosi Közös Önkormányzati Hivatal további fenntartásáról döntött Zalakaros Város és Zalamerenye Község Önkormányzatainak részvételével.
Szervezeti felépítés, személyi feltételek:
2015. november 1-jétől a képviselőtestületek a közös önkormányzati hivatal szervezeti és működési szabályzatában döntöttek a hivatal szervezeti felépítéséről, a döntés szerinti struktúrában dolgozott a 2021. évben a hivatal. A jegyző irányítása alatt három osztály került kialakításra, a koordinációs és hatósági osztály, melynek vezetője az aljegyzői pozíciót is betölti, valamint a pénzügyi osztály, mely pénzügyi- és adócsoportból áll, valamint a városfejlesztési osztály. 
A Zalakarosi Közös Önkormányzati Hivatal engedélyezett létszámkeretét 2020. október 1-jétől 16,5 főben állapította meg a képviselőtestület. 
A közszolgálati tisztviselőkről szóló 2011. évi CXCIX. törvény 247. § (5) bekezdése értelmében Zalakaros Város Polgármestere a Zalakarosi Közös Önkormányzati Hivatal jegyzői állásának betöltésére 2020. szeptember 22-én pályázatot írt ki. A pályázati eljárás eredményeként Zalakaros Város Polgármestere 2021. március 1. napjától a Zalakarosi Közös Önkormányzati Hivatal jegyzőjévé Dr. Szentgyörgyvölgyi Esztert  kinevezte.

Közös megegyezéssel 2021. július 15-ével távozott a városfejlesztési osztály vezetője, a pozíció sikertelen pályázati eljárások miatt 2021-ben nem lett betöltve, a feladatok belső átszervezéssel kerültek megosztásra. 
2021. május 1-jével közös megegyezéssel távozott a projektmenedzser, ettől az időponttól megbízással ő és előtte a pozíciót betöltő projektmenedzser látta el a felmerült feladatokat. Már nem a 2021. évet érinti, 2022. január 1-jétől betöltésre került a projektmenedzseri álláshely, mely álláshely 2022. március 1-jével az önkormányzathoz került át.
Tárgyi feltételek:

A hivatal épületében az ügyek intézéséhez szükséges technikai feltételek adottak. Az informatikai, technikai eszközök fejlesztése elengedhetetlen. Az informatika szerepét külön is ki kell emelni, egyre nagyobb a súlya a közigazgatás területén az e-közigazgatás folyamatos térnyerése okán is. Erre a kihívásra a hivatalnak is reagálnia kell, az informatikai lehetőségeket ki kell használni, a kötelezettségeket pedig teljesíteni.
Önkormányzati döntések előkészítésével és végrehajtásával kapcsolatos munka:

A Hivatal mindkét településen ellátja a képviselő-testületek, bizottságok döntéseinek előkészítésével, végrehajtásuk szervezésével kapcsolatos feladatokat.
A Kormány 40/2020. (III. 11.) valamint 478/2020. (XI. 3.) valamint 27/2021. (I. 29.) rendeletében a koronavírus járvány következményeinek elhárítása, a  magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki 2020. március 11-étől, illetve 2020. november 4-étől, illetve 2021. február 8-ától. A veszélyhelyzet első üteme 2020. június 18-ig tartott, a második ütem 2020. november 4-étől kezdődött, és a mai napon is fennáll.
A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése rendelkezik arról, hogy veszélyhelyzetben a települési önkormányzat képviselő-testületének feladat- és hatáskörét a polgármester gyakorolja az ott megjelölt kivétellel, a képviselő-testületnek veszélyhelyzetben nincs döntési jogköre. A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény egyes rendelkezéseinek eltérő alkalmazásáról szóló 307/2021. (VI. 5.) Korm. rendelet 1. § (1) bekezdése értelmében 2021. június 15-étől a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésétől eltérően a települési önkormányzat képviselő-testülete, a fővárosi, megyei közgyűlés, illetve ezek bizottsága feladat- és hatáskörét maga gyakorolja.

Ennek megfelelően 2021. január 1. és június 14. között a polgármester gyakorolta a képviselőtestület feladat-és hatáskörét, június 15-étől a képviselőtestület maga gyakorolja a feladat-és hatáskörét. A határozatok számában a polgármester által a veszélyhelyzet ideje alatt hozott határozatok is szerepelnek.
A képviselőtestületi ülések jellemző adatai 2021-ben:
	
	Zalakaros
	Zalamerenye

	Képviselő-testületi ülések száma
	9
	9

	Hozott határozatok száma
	214
	87

	Megalkotott rendeletek száma
	15
	16


A 2019. évi nemzetiségi önkormányzati választások eredményeként településünkön megalakult Zalakaros Város Német Nemzetiségi Önkormányzata. A nemzetiségi önkormányzat igazgatási feladatait a Zalakarosi Közös Önkormányzati Hivatal látja el. A nemzetiségi önkormányzat képviselőtestülete 2021-ben 5 ülést tartott, és 24 határozatot hozott.
A bizottsági munka Zalakaros vonatkozásában jelentős, Zalamerenyén jellemzően a vagyonnyilatkozatok leadásának megvizsgálására ül össze az ügyrendi bizottság.
A bizottsági ülések jellemző adatai 2021-ben Zalakaroson:

	
	Gazdasági Bizottság
	Humánpolitikai és Ügyrendi Bizottság

	Bizottsági ülések száma
	5 
	5 

	Hozott határozatok száma
	95
	95


Hatósági feladatok ellátása

Az Mötv. 84. §. (1) bekezdése alapján a Hivatal látja el a polgármester, illetve a jegyző feladat-és hatáskörébe tartozó ügyek döntésre való előkészítésével és végrehajtásával kapcsolatos feladatokat is.

Az államigazgatási ügyek intézésének, így iktatásának helye részletesen a Hivatal Szervezeti és Működési Szabályzatában került rögzítésre, így ennek megfelelően kerülnek az ügyek iktatásra is.

A székhelytelepülésen elektronikusan történik az iktatás ASP rendszeren keresztül. A gazdálkodási és adóügyi feladatok ellátására szolgáló ASP modul elindulását követően 2018. január 1-ével pedig elindult a többi ASP szakrendszer is, az iratkezelő rendszer, elektronikus ügyintézési portál rendszer (elektronikus űrlap szolgáltatással), ingatlanvagyon-kataszter rendszer, ipar- és kereskedelmi rendszer, hagyatéki leltár rendszer.
Iktatott ügyiratok száma:

Főszámra:    4013 
Alszámra:    8404

Összesen:  12417    

Zalakaros: 9996
Zalamerenye: 2421
Államigazgatási hatósági ügyekben hozott elsőfokú döntések:
          1732  

Önálló határozat:






            923
Hatósági bizonyítvány:






 534
Elsőfokú eljárásban hozott egyéb végzés:



            275
Önkormányzati hatósági ügyeben hozott elsőfokú döntések:                679
Ebből: Képviselőtestület:                                                                            72

Bizottság:                             





     6

Polgármester:





                        601


Önkormányzati hatósági ügyekben hozott, megtámadott döntések száma:  2                                                                      

 
ebből:

· fellebbezés alapján módosított vagy visszavont elsőfokú döntés             1
· eljárást megszüntette                                                                             1

Államigazgatási hatósági ügyekben hozott, megtámadott döntések száma:  6

· a másodfokú hatóság valamennyit helybenhagyta

Önkormányzati hatósági ügyekben kiszabott közigazgatási bírság: 50 000 Ft
Államigazgatási hatósági ügyekben végzett hatósági ellenőrzések:              84

Önkormányzati hatósági ügyekben végzett hatósági ellenőrzések:              31
2015. december 1. óta a hivatalban három osztály látja el az önkormányzati feladatokat.
A jogi referens a jegyző közvetlen irányítása alatt és nem osztályhoz rendelten került a szervezeti hierarchiába besorolásra. Miután a jogi referens kapott jegyzői kinevezést, munkáltatói döntés alapján a jogi referensi álláshelyen jegyzői asszisztens munkakörrel került az álláshely betöltésre a jegyző adminisztratív feladatainak ellátását segítve. 
Pénzügyi osztály

A Pénzügyi Osztály feladatai 2 fő területre bonthatók: a költségvetési gazdálkodási, illetve az adóügyi feladatok. A tavalyi évi beszámoló kitért a 2020. évi őszi átszervezés pénzügyi osztályt érintő döntéseire. Az átszervezés mind a költségvetési, mind az adócsoportot érintette. Osztályvezető asszony irányításával az osztályt érintő átszervezési döntések végrehajtásra kerültek, a feladatok újraosztása megtörtént, 2021. évben a feladat-ellátás biztosított volt.
Költségvetési gazdálkodási feladatok ellátása

A költségvetési-gazdálkodási feladatok végzése során a székhelytelepülésen pénzügyi csoport látja el
- Zalakaros Város Önkormányzat,

- Zalakarosi Közös Önkormányzati Hivatal,

- Zalakaros Kistérség Többcélú Társulása,

- Szociális Alapellátó Központ

- Zalamerenye Község Önkormányzata

- Zalakarosi Óvoda és Bölcsőde

- Zalakarosi Közösségi Ház és Könyvtár
- Zalakaros Város Német Nemzetiségi Önkormányzata 
gazdálkodási feladatait. 
A költségvetési szervek elkülönült gazdálkodásából eredően 2012. január 1. napja óta valamennyi államháztartási szerv önálló törzskönyvvel bejegyzett szervezet, ebből eredően önálló bankszámlával, önálló házipénztárral rendelkezik.

A Magyar Államkincstár felé valamennyi szervezet külön-külön készít költségvetést, beszámolót, havonta pénzforgalmi jelentést, negyedéves mérlegjelentést. A NAV felé szervezetenkénti áfa bevallást kell benyújtani.
2017. január 1-jétől a gazdálkodási és adóügyi feladatok ellátása az  ASP-rendszeren keresztül történik. 
Az államigazgatási feladat-ellátás egyik legjelentősebb ügyirat forgalmat lebonyolító területe az adóigazgatás. A helyi adóztatás alakulásáról a képviselők önálló napirend keretében illetve a költségvetés végrehajtásáról szóló beszámolók során kapnak részletes tájékoztatást.

A helyi adóhatóság további kiemelt feladatai:
· Adóbehajtás

· Adóellenőrzés

· Adóigazolások, vagyoni bizonyítványok kiállítása:

Az adózó kérelmére annak igazolására, hogy rendelkezik-e adótartozással, adóigazolás kiadására kerül sor.

· Adó-és értékbizonyítvány kiállítása:

Megkeresésre az ingatlanok forgalmi értékéről adó-és értékbizonyítvány kiadása történik, hatósági felhasználás céljából.

· Igazolás kiállítása költségmentesség igénybevételéhez:

Ingó, ingatlan és gépjármű meglétének igazolása.

· Pénzbírság nyilvántartása, kezelése:

A szabálysértési hatóság, amennyiben a pénzbírság megfizetésére kötelezett személy a pénzösszeget nem fizeti meg - a határozat jogerőre emelkedését követő 15 napon belül - letiltást bocsát ki, melynek egy példányát átadja adóhatóságunknak.

A letiltás alapján a szabálysértést elkövető terhére megállapított pénzbírság, eljárási költség az idegen adóbeszedési számlán kerül előírásra.

A munkáltató által történt átutalásokról, befizetésekről, valamint a letiltás eredménytelenségéről a szabálysértési hatóságot értesítjük.

A tartozás törlésre kerül, ha a szabálysértési hatóság a letiltást visszavonja.

· Az adók módjára behajtandó köztartozások beszedése
· 2020. március 1-jétől a pénzügyi osztály végzi a szálláshely nyilvántartási feladatokat

Koordinációs és Hatósági Osztály
A Koordinációs és Hatósági Osztály az az osztály, ahol a hatósági munka egy része, a 2 képviselőtestület üléseinek előkészítése, döntés végrehajtása, adminisztrációja, a szociális igazgatás, anyakönyvezés, az iktatási, kereskedelmi igazgatási feladatok ellátása valósul meg. 
Amennyiben ügyintézőnkként megvizsgáljuk az osztályt az alábbi feladatok tartoznak tevékenységi körükbe:

A hatósági ügyintéző ellátta a szociális és gyámügyi feladatokat, lakásügyi feladatokat, hagyatéki ügyintézést, anyakönyvi feladatokat, Bursa Hungarica ösztöndíjjal kapcsolatos feladatokat, szociális nyilvántartás kezelését, MEP jelentéseket a szociális ellátottakról, lakáscélú állami támogatásokkal kapcsolatos hatósági bizonyítvány előkészítését, megkeresésre környezettanulmány készítését, személyiadat-és lakcímnyilvántartással kapcsolatos feladatok intézése, Központi Címregiszterrel kapcsolatos feladatok ellátása, családvédelmi koordinációs feladatok ellátása - a hozzátartozók közötti erőszak megelőzésével és ártalmainak csökkentésével kapcsolatos feladatok ellátása. 2020. október 1-jétől kiadja, módosítja, megszünteti a kereskedelmi tevékenységhez kötődő működési engedélyeket, végzi az ezzel kapcsolatos ellenőrzési feladatokat, statisztikai adatokat szolgáltat – félévenként – a KSH-nak az újonnan létesített, illetve megszüntetett üzletekről, nyilvántartásba veszi a bejelentéshez kötött kereskedelmi tevékenységeket.
Az igazgatási ügyintéző ellátja a zalakarosi képviselőtestület valamint bizottságai ülésének jegyzőkönyvezését, a bizottságok egyéb adminisztrációs munkájának előkészítését és végrehajtási feladatainak ellátását, titkársági feladatok ellátása, közreműködik állategészségügyi és eb rendészeti feladatok ellátásában. 2020. október 1-jétől iktatja és kezeli a hivatalba érkezett és átadott iratokat; gondoskodik arról, hogy az ügyintézés során selejtezhető, illetve maradandó értékű, ezért nem selejtezhető iratok, az irattári terv megfelelő tételébe legyenek besorolva; gondoskodik az elintézett ügyiratok irattárba helyezéséről; közérdekű panaszok és bejelentések fogadása; ellátja a kitüntetések nyilvántartásának vezetését. 
A személyzeti és önkormányzati referens főbb feladatai: Zalamerenyei képviselőtestületi ülések előkészítése, jegyzőkönyvkészítés; Zalamerenye Község Polgármestere munkájának segítése az általa meghatározott módon;  személyzeti ügyek; rendelettervezetek előkészítése; választások előkészítése; kormányhivatal felé jelentések; Zalakaros Kistérség Többcélú Társulása működésével kapcsolatos feladatok ellátása; az egészségügyi ellátással kapcsolatos feladatok intézése; vagyon-nyilatkozattételi eljárásban való közreműködés; a Zalakarosi Német Nemzetiségi Önkormányzat működéséhez kapcsolódó feladatok- testületi ülések előkészítése, jegyzőkönyvkészítés. 
Városfejlesztési Osztály

A közös önkormányzati hivatalt fenntartó települések képviselőtestületei az előttük álló fejlesztési feladatoknak való maradéktalan megfelelés érdekében 2015. december 1-jétől létrehozták a városfejlesztési osztályt. 
Az osztály vezetője a vezetői feladatok ellátása mellett a beruházási ügyintézői operatív feladatokat is ellátott, ahogy a személyzeti kérdésekről szóló általános részben említésre került, az álláshely 2021. július 15-ével betöltetlen. 
A településüzemeltetési, hatósági és közbiztonsági referens: közreműködik a folyamatban lévő beruházások előkészítésében, előkészíti Zalakaros Város Önkormányzatának településfejlesztési stratégiája kialakítására vonatkozó döntéseket és ennek figyelembevételével a településfejlesztési koncepciót; közreműködik az Önkormányzat által kialakított stratégia, várospolitikai koncepció megvalósításában; közreműködik a városi és a kistérségi gazdaságfejlesztésben, a település és a térség befektetési pozíciójának javításában és részt vesz a gazdaság élénkülését, a foglalkoztatási helyzet javulását elősegítő rendezvények, programok szervezésében; részt vesz az önkormányzatot érintő fejlesztési programok kidolgozásában, megalapozásában, véleményezésében; ellátja a városba irányuló befektetői megkeresésekkel kapcsolatos feladatokat és elkészíti a településen működő, illetve befektetni szándékozó vállalkozások pályázataihoz igényelt önkormányzati nyilatkozatok kiadását, ha ez a feltétel a pályázati felhívásban is szerepel; javaslatot tesz az önkormányzati tulajdonú területek (ipari, szolgáltató, építési telkek, stb.) munkahely-teremtési és gazdaságfejlesztési célú hasznosítására, előkészíti a befektetési célú megkeresésekkel kapcsolatos döntéseket és részt vesz azok végrehajtásában; részt vesz a környezetvédelemmel kapcsolatos fejlesztésekről, beruházásokról szóló önkormányzati döntések előkészítésében, a megvalósítást célzó feladatok összeállításában; javaslatokat tesz az önkormányzati tulajdonú területek (ipari, kereskedelmi, szolgáltató, építési telkek, stb.) vevőinek kiválasztására irányuló pályázati feltételek meghatározására, elkészítteti a vételár megállapítására szolgáló értékbecsléseket, előkészíti az adásvételi szerződések megkötését; javaslatokat tesz az infrastrukturális városfejlesztés feladataira, szakmai véleményezéssel, a szükséges adatok szolgáltatásával elősegíti a megvalósítás érdekében pályázatok benyújtását; a város területén tervezett infrastrukturális beruházások (közművek, út, járda, parkoló, közterület építés, stb.) előkészítésében végzi az Önkormányzatot, mint tulajdonost érintő feladatokat (tulajdonosi nyilatkozatok, állásfoglalások kiadása, előzetes véleményezés, nyilvántartás vezetése, stb.). Az önkormányzati beruházások során a tulajdonos, illetve megrendelő nevében kontrollálja a terveket, hogy azok megfeleljenek az önkormányzati célkitűzéseknek; részt vesz a vis maior jellegű feladatok műszaki előkészítésében; projektekhez kapcsolódó jelentések, beszámolók készítése; projektdokumentáció nyilvántartása; hulladékgazdálkodással kapcsolatos teendők szakszerű intézése; figyelemmel kíséri a Karos-Park Kft. szerződéses munkavégzéseit; részvétel az önkormányzati ingatlanügyek előkészítésében; közreműködés a beruházásokhoz kapcsolódó kitűzésekben; vagyonkezelői feladatokkal kapcsolatos műszaki és egyéb ügyek intézése a székhelyen, önkormányzati ingatlan vagyonkataszter vezetéséhez kapcsolódó műszaki feladatok a pénzügyi osztállyal együttműködve; műszaki és közműnyilvántartás vezetése; tulajdonosi hozzájárulások előkészítése; katasztrófavédelmi referensi feladatok ellátása; Zalakaros honlap feltöltése; vadkárral összefüggő feladatok; méhészek nyilvántartása, értesítése; zenés, táncos rendezvények engedélyezése; telepengedélyezési ügyek, bejelentéshez kötött ipari tevékenységi ügyek; közterület használati engedélyek kiadása; települési jelképek, névhasználat engedélyezése; táblabérleti szerződések készítése; hatékony közreműködés a parlagfű mentesítésben, arra vonatkozó növényvédelmi hatósági eljárások lefolytatása; fakivágások engedélyezése; útvonalengedélyek kiadása; közútkezelői hozzájárulás kiadása; Környezetvédelmi, természetvédelmi hatósági feladatokat ellátása; földrendezési eljárásokban közreműködik; behajtási engedélyek kiállítása; földrajzi nevek megállapításával kapcsolatos döntés-előkészítő eljárás; a termőfölddel kapcsolatos hirdetményi ügyek.
Projektmenedzser
Szervezi, koordinálja, illetve végzi a pályázat-előkészítést, pályázatkészítést, gondoskodik, a pályázat dokumentációs rendszerének elkészítéséről, hogy az megfeleljen a pályázati kiírásban megjelölt alaki és tartalmi kellékeknek, szükség esetén gondoskodik a hiánypótlásról, amennyiben nem külső pályázatíró végzi a tevékenységet; elősegíti a közbeszerzési folyamatok szervezését, a szerződések megkötését; folyamatos kapcsolatot tart a közreműködő hatóságokkal, gondoskodik az előrehaladási jelentések elkészítéséről; a megvalósítás ütemezéséhez igazodóan gondoskodik a támogatások lehívásához szükséges dokumentációk összeállításáról, a továbbításáról, az esetleges hiánypótlások határidőben történő realizálásáról; gondoskodik a projekt lezárásával kapcsolatos feladatok végzéséről, a záró-dokumentációs csomag elkészítéséről; gondoskodik, hogy a projekttel kapcsolatos, - pályázat-előkészítés, pályázatkészítés, megvalósítás – teljes dokumentációs anyaga folyamatosan rendezett formában rendelkezésre álljon. 
A belső ellenőrzési feladatokat mindkét település külső céggel láttatja el. A belső ellenőrzési terveket minden évben a Képviselő-testület elé terjesztjük, hasonlóan önálló napirend keretében adunk számot a belső ellenőrzés által lefolytatott ellenőrzések tapasztalatairól is. 

Az ellenőrzésekről, az azokra készült intézkedési tervekről és végrehajtásukról a jogszabályban előírt nyilvántartást vezetjük.
Határozati javaslat:

1./ Zalakaros Város Önkormányzat Képviselőtestülete a Zalakarosi Közös Önkormányzati Hivatal 2021. évi munkájáról előterjesztett beszámolót elfogadja.
Határidő: 2022. május 31.
Felelős: Dr. Szentgyörgyvölgyi Eszter jegyző
Operatív ügyintézést nem igényel.
Zalakaros 2022. május 9.
                                             Dr. Szentgyörgyvölgyi Eszter
                                                                              jegyző  

